Oficialusis leidinys L 192 , 11/07/1987 p. 0020 - 0021



Komisijos reglamentas (EEB) Nr. 2048/87 1987 m. liepos 10 d. nustatantis išsamias specialiųjų priemonių taikymo alyvų aliejaus, kurio kilmės šalis yra Tunisas, importui taisykles EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1987 m. birželio 29 d. Tarybos reglamentą (EEB) Nr. 1878/87, nustatantį specialiąsias priemones, taikomas alyvų aliejaus, kurio kilmės šalis yra Tunisas, importui [1], ypač į jo 1 ir 4 straipsnius, kadangi Reglamente (EEB) Nr. 1878/87 numatytas sumažintas importo mokestis, taikytinas tam tikram alyvų aliejaus, kurio kilmės šalis yra Tunisas, kiekiui; kadangi, remiantis šio reglamento 1 straipsniu, importo mokestis, taikomas šiam kiekiui, turi būti nustatomas atsižvelgiant į visuotinę situaciją rinkoje; kadangi importo mokesčio dydis turėtų būti toks, kaip nurodyta toliau; kadangi, remiantis šio reglamento 4 straipsniu, turi būti patvirtintos priemonės, kurios padėtų išvengti bet kokio prekybos nukrypimo, ir ypač užtikrinta, kad mokestis, taikomas trečiosioms šalims, būtų imamas tuo atveju, jeigu aliejus yra pateikiamas vartoti Ispanijoje ar Portugalijoje; kadangi aliejaus, importuojamo iš Tuniso, kiekis turi neviršyti Reglamento (EEB) Nr. 1878/87 1 straipsnyje nurodyto kiekio; kadangi dėl šios priežasties leistinas nuokrypis, numatytas 1980 m. gruodžio 3 d. Komisijos reglamento (EEB) Nr. 3183/80, nustatančio bendrąsias išsamias žemės ūkio produktų importo ir eksporto licenzijų bei išankstinių patvirtinimo pažymėjimų sistemos taikymo taisykles [2], su paskutiniais pakeitimais, padarytais Reglamentu (EEB) Nr. 3913/86 [3], 8 straipsnyje, turėtų būti netaikomas; kadangi Riebalų ir taukų vadybos komitetas nepareiškė savo nuomonės per šio komiteto pirmininko nustatytą laikotarpį, PRIĖMĖ ŠĮ REGLAMENTĄ: 1 straipsnis Importo mokestis, nurodytas Reglamento (EEB) Nr. 1878/87 1 straipsnyje, yra 16 ekiu už 100 kilogramų. 2 straipsnis 1. 1985 m. gruodžio 31 d. Bendriją sudarančios valstybės narės, kuriose alyvų aliejus, kurio kilmės šalis yra Tunisas, išleidžiamas į laisvą apyvartą remiantis Reglamentu (EEB) Nr. 1878/87, įdiegia kontrolės sistemą, reikalaujančią, kad tais atvejais, kai alyvų aliejus, klasifikuojamas pagal Bendrojo muitų tarifo 15.07 A I a ir b subpozicijas, yra laikomas laivuose, kurių grynoji talpa viršija penkis litrus, arba kroviniuose ir eksportuojamas į Ispaniją ar Portugaliją iš šių valstybių narių teritorijos, ūkio subjektas įrodytų šioms valstybėms narėms priimtinu būdu, jog šio aliejaus kilmės šalis nėra Tunisas. Šis reikalavimas galioja iki 1988 m. birželio 30 d., nepažeidžiant 2 dalies taikymo. 2. Tais atvejais, kai aliejus, išleistas į laisvą apyvartą pagal 1 dalies nuostatas, yra siunčiamas į kitą valstybę narę, dokumente, patvirtinančiame Bendrijai prekių statusą, pateikiama viena iš šių formuluočių: - Aceite de oliva importado de Tuñez – Reglamento (CEE) no 1878/87 - Olivenolie indført fra Tunesien – Forordning (EØF) nr. 1878/87 - Olivenöl, eingeführt aus Tunesien – Verordnung (EWG) Nr. 1878/87 - Ελαιόλαδο εισαχθέν από την Τυνησία – Κανονισμός (ΕΟΚ) αριθ. 1878/87 - Olive oil imported from Tunisia – Regulation (EEB) No 1878/87 - Huile d’olive importée de Tunisie – Règlement (CEE) no 1878/87 - Olio d’oliva importato dalla Tunisia – Regolamento n. 1878/87 - Olijfolie ingevoerd uit Tunesië – Verordening (EEG) nr. 1878/87 - Azeite importado da Tunísia – Regulamento (CEE) n.o 1878/87. 3. Nepaisant Reglamento (EEB) Nr. 3183/80 8 straipsnio 4 dalies, į laisvą apyvartą išleistas kiekis negali viršyti importo licenzijos 10 ir 11 langeliuose nurodyto kiekio. Į minėtos licenzijos 22 langelį įrašomas "0". 4. Tais atvejais, kai alyvų aliejus, kuriam išduodamas 2 punkte nurodytas dokumentas, patvirtinantis Bendrijai šių prekių statusą, yra pateikiamas vartoti Ispanijoje ar Portugalijoje, jis apmokestinamas Ispanijoje ar Portugalijoje suma, lygia minimalaus mokesčio, taikomo tą dieną, kai priimamas paskelbimas apie pateikimą vartoti, ir 16 ekiu/100 kilogramų skirtumui. 3 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1987 m. liepos 10 d. Komisijos vardu Frans Andriessen Pirmininko pavaduotojas [1] OL L 179, 1987 7 3, p. 1. [2] OL L 338, 1980 12 13, p. 1. [3] OL L 364, 1986 12 23, p. 31. --------------------------------------------------